На основу члана 37. Статута Града Ниша („Службени лист Града Ниша" број 88/2008 и 143/2016),

Скупштина Града Ниша, на седници од \_\_\_\_\_\_\_\_\_\_\_\_\_\_ 2017. године, донела је

**О Д Л У К У**

**О ИЗМЕНАМА И ДОПУНАМА ОДЛУКЕ О ПРИСТУПАЊУ ОСНИВАЊА „ЦЕНТРА ЗА ИНОВАТИВНО ПРЕДУЗЕТНИШТВО МЛАДИХ“ ДОО НИШ**

**Члан 1.**

 У Одлуци о приступању оснивања „Центра за иновативно предузетништво младих“ доо Ниш („Службени лист Града Ниша“, бр. 96/2017), назив Одлуке мења се и гласи:

„**ОДЛУКА О ПРИСТУПАЊУ ОСНИВАЊА „ЦЕНТРА ЗА ИНОВАТИВНО ПРЕДУЗЕТНИШТВО МЛАДИХ СТАРТАП ЦЕНТАР“ ДОО Ниш**“

**Члан 2.**

У члану 1. речи: „Центар за иновативно предузетништво младих“ ДОО Ниш, земењују се речима: „Центар за иновативно предузетништво младих Стартап центар“ доо Ниш“.

**Члан 3.**

Члан 3. се мења и гласи:

**„Члан 3.**

Овлашћује се Градоначелник Града Ниша да у име Града закључи уговор о оснивању „Центра за иновативно предузетништво младих Стартап центар“ ДОО Ниш са Електронским факултетом у Нишу, у тексту уговора који је саставни део ове одлуке.“

**Члан 4.**

Одлука ступа на снагу наредног дана од дана објављивања у „Службеном листу Града Ниша“.

Број:

У Нишу, \_\_\_\_\_\_\_\_2017. године

**СКУПШТИНА ГРАДА НИША**

 Председник

 Мр Раде Рајковић

**О б р а з л о ж е њ е**

Скупштина Града Ниша је на седници одржаној дана 22.09.2017. године донела Одлуку о приступању оснивања „Центра за иновативно предузетништво младих“ ДОО Ниш број 06-806/2017-2-02.

У складу са наведеном Одлуком између Града Ниша и Електронског факултета је закључен Уговор о оснивању друштва са ограниченом одговорношћу број УОП – II:10626-2017 од 03.10.2017. године. .

Ради усклађивања наведеног Уговора о оснивању друштва са ограниченом одговорношћу са чланом 23. Закона о привредним друштвима ("Службени гласник РС", бр. 36/2011, 99/2011, 83/2014-др.закон и 5/2015) ), који предвиђа да друштво може у пословању, поред пословног имена, да користи и скраћено пословно име, под истим условима под којима користи пословно име, а да скраћено пословно име мора да буде идентично називу у пуном пословном имену, потребно је закључити нови Уговор о оснивању Друштва са ограниченом одговорношћу, усаглашен са Чланом 23. наведеног закона, тако да пун назив Друштва сада гласи: „Центар за иновативно предузетништво младих Стартап центар“ ДОО Ниш, док је скраћени назив друштва „Стартап центар доо Ниш“.

Како би се што пре стекли услови за регистрацију друштва „Центра за иновативно предузетништво младих Стартап центар“ ДОО Ниш у Агенцији за привредне регистре, потребно је донети Одлуку која ће ступити на снагу наредног дана од дана објављивања у „Службеном листу Града Ниша“.

Начелник канцеларије за локални

 економски развој и пројекте

 др Милан Ранђеловић